രാജ്യസഭാ ഉപതെരഞ്ഞെടുപ്പില് കോണ്ഗ്രസ് മത്സരിക്കും: കെ.സുധാകരന് കണ്ണൂര്: രാജ്യസഭാ ഉപതെരഞ്ഞെടുപ്പില് കോണ്ഗ്രസ് മത്സരിക്കുമെന്ന് കെപിസിസി അധ്യക്ഷന് കെ.സുധാകരന് എംപി. സ്ഥാനാര്ഥിയെ പിന്നീട് തീരുമാനിക്കുമെന്നും അദ്ദേഹം പറഞ്ഞു. കോണ്ഗ്രസില് ചേര്ന്ന ചെറിയാന് ഫിലിപ് സ്ഥാനാര്ഥിയാകുമോ എന്ന മാധ്യമങ്ങളുടെ ചോദ്യത്തോട് പ്രതികരിക്കുകയായിരുന്നു അദ്ദേഹം.ഏകപക്ഷീയമായ മത്സരം അനുവദിക്കാനാവില്ല. മത്സരിക്കുക എന്നത് രാഷ്ട്രീയ തീരുമാനമാണ്. ജയവും പരാജയവും നോക്കിയല്ല സ്ഥാനാര്ഥിയെ നിര്ത്തുന്നത്. തെരഞ്ഞെടുപ്പില് ചെറിയാന് ഫിലിപ് മത്സരിക്കുമോ എന്ന കാര്യം പിന്നീട് പറയാമെന്നും സുധാകരന് പറഞ്ഞു.കേരള കോണ്ഗ്രസ് നേതാവ് ജോസ് കെ.മാണി രാജിവച്ച ഒഴിവിലേക്കാണ് തിരഞ്ഞെടുപ്പ് നടക്കുന്നത്. വോട്ടെണ്ണലും അതേ ദിവസമാണ്. നവംബര് ഒന്പതിന്വിജ്ഞാപനം ഇറങ്ങും. നവംബര് 16നാണ് നാമനിര്ദേശ പത്രികാ സമര്പ്പണം.അതേസമയം, ഒഴിവുവന്ന രാജ്യസഭാ സീറ്റ് ഇടതുമുന്നണി കേരള കോണ്ഗ്രസ് എമ്മിന് തന്നെ നല്കിയേക്കുമെന്നാണ് സൂചന. രാജ്യസഭാ സീറ്റ് കേരളാ കോണ്ഗ്രസ് എമ്മിന്റേതാണെന്ന് ചെയര്മാന് ജോസ് കെ. മാണി നേരത്തെ പറഞ്ഞിരുന്നു.